《秋日登老子说经台台下有道德经石刻并手植柏在焉感而赋此》
明代·朱应登

伯阳仙去有高台，紫气销沈望不回。楼观俯看秋色里，函关背指暮云隈。

岩前种柏飘玄润，石上翻经暗古苔。问礼谁争宣父长，惭予千载偶能来。

作者简介：（1477—1526）扬州府宝应人，字升之，号凌溪。弘治十二年进士，除南京户部主事，历官陕西提学副使、云南参政。为人爽直，恃才傲物。诗宗盛唐，格调高古，与李梦阳、何景明并称十才子。有《凌溪集》。